Hermann Minkowski
<s>Hermann Minkowski (Aleksota, danas dio Kaunasa, 22. lipnja 1864. – Göttingen, 12. siječnja 1909.), njemački matematičar i fizičar.</s><s>Doktorirao je (1885.) na Sveučilištu u Königsbergu (danas Kalinjingrad).</s><s>Bio je profesor na sveučilištima u Bonnu, Kalinjingradu, Zürichu i Göttingenu.</s><s>Bavio se problemima matematičke fizike.</s><s>Razvio je geometrijsku metodu rješavanja problema iz teorije brojeva.</s><s>Najznačajniji mu je rad Prostor i vrijeme (njem.</s><s>Raum und Zeit, 1907.), u kojem je dao geometrijsko objašnjenje kinematike posebne teorije relativnosti.</s><s>Po njem se četverodimenzionalni prostor događaja posebne teorije relativnosti prostor–vrijeme često naziva prostor Minkowskoga.</s><s>Po njem su nazvani krater na Mjesecu (Minkowski (krater)) i planetoid (12493 Minkowski).</s>

<s>Einsteinova teorija gravitacije</s>

<s>Tretirajući vrijeme kao varijablu ekvivalentnu prostornim varijablama, Einstein je, slijedeći put što ga je pokazao Hermann Minkowski, izgradio pojam četverodimenzionalnoga prostora – prostorno vremenskoga kontinuuma.</s><s>Geometriju takva prostora određuje materija, a gravitacija je samo posljedica geometrije fizikalnoga prostora.</s><s>Drugim riječima, gravitacija je samo posljedica činjenice da kontinuum prostor - vrijeme nije ravan, nego zakrivljen.</s><s>Čestica materije ubačena u svemir ne bi se gibala po pravcu, kako to traže Newtonove jednadžbe, nego po takozvanoj geodetskoj liniji, koja fizički predstavlja (vremenski) najkraću stazu između bilo kojih dviju točaka u svemiru.</s><s>Zrake svjetlosti također se ne šire pravocrtno, nego se i one ponešto savijaju u gravitacijskom polju (gravitacijske leće).</s>

<s>Izvori</s>

<s>Njemački fizičari
Njemački matematičari
Životopisi, Kaunas
Rođeni 1864.</s><s>Umrli 1909.</s>

